அனைத்திந்திய கட்சி என்றால் ஓரளவுக்கு அனைத்து இந்திய மக்களுக்கும் சாதகமான ஒரு முடிவு எடுக்கவும், விட்டுக்கொடுக்கத் தூண்டவும்தான் என்பது பலர் சொல்லி வரும் காரணம். இந்த காவிரிப் பிரச்னையில் ஒரு அனைத்திந்தியக் கட்சி, பாரம்பரியம் மிக்க கட்சி, சுதந்திரம் வாங்கிக்கொடுத்தக் கட்சி என்று பேசப்படும் காங்கிரஸ் செய்து இருப்பது மிகவும் கேவலமானது.. கர்நாடகாவில் காங்கிரஸ் ஏற்கனவே ஆட்சியில் இருக்கிறது. என்னதான் பிரம்மப் பிரயத்தனம் பண்ணினாலும் தமிழ் நாட்டில் ஆட்சிக்கு வரும் வாய்ப்பே இல்லை. இந்த லட்சணத்தில் தமிழ்நாட்டிற்குச் சாதகமாக காங்கிரஸ் முடிவு மேற்கொள்ளுமா என்ன ? கர்நாடகத்தில் காங்கிரசுக்கு இருக்கிற செல்வாக்கை விட்டுக் கொடுத்துவிடுமா என்ன ?